open-index/open-wikipedia-markdown huggingface dataset:
B. N. Rao

**Balakrishna Narayan Nair** atau lebih dikenali sebagai **B.N. Rao** (27 Mac 1908 – 18 Januari 1996) merupakan salah seorang pengarah filem Melayu yang giat sekitar 1950-an hingga 1970-an.

Beliau dilahirkan pada 27 Mac 1908 di Tellicherry, Kerala, India sebagai **Balakrishna Narayan Nair**. Namanya silap daftar sebagai **B.N. Rao** semasa kemasukan bersekolah di Bombay. Rao berusaha mengembangkan kerjayanya melalui sebagai pelakon dan juru teknik sehingga menjadi pengarah dalam industri filem yang berkembang di India.

Dengan kejayaannya dalam filem awal India, Shaw Brothers **(Runme and Run Run)** yang bertempat di Singapura mengambilnya bekerja di bawah syarikat Malay Film Productions. Dalam tempoh kurang dari tiga tahun, dia telah mengarahkan sembilan filem termasuk filem Hujan Panas, yang menjadi aras tanda bagi filem Melayu buat masa yang lama.

Dia akhirnya meninggalkan Malay Film Productions  di bawah Shaw untuk menyertai Cathay-Keris. Dia kemudian mengarah beberapa filem popular seperti filem Mahsuri pada tahun 1958 dam siri filem Pontianak, yang akhirnya meletakkan syarikat Cathay-Keris Film Productions pada kedudukan pencabar penting kepada Shaw.

Beliau telah meninggal dunia pada 18 Januari 1996 di usia 87 tahun.

## Filemografi arahan
### Filemografi di Malay Film Productions
* Adek Ku (1956)
* Abu Hassan Penchuri (1955)
* Roh Membela (1955)
* Gelora Hidup (1954)
* Merana (1954)
* Perjodohan (1954)
* Hujan Panas (1953)
* Putus Harapan (1953)
* Siapa Salah? (1953)

### Filemografi di Cathay-Keris Film Production
* Nitya Sumangali (1974)
* Pontianak Gua Musang (1964)
* Gul Bakawali (1963)
* Cempaka Biru (1963)
* Laila Majnun (1962)
* Siti Zubaidah (1961)
* Yatim Mustapha (1961)
* Jula Juli Bintang Tiga (1959)
* Mahsuri (1958)
* Sumpah Pontianak (1958)
* Dendam Pontianak (1957)
* Pontianak (1957)

### Filemografi di India
* Natya Rani (1949)
* Bilhana (1948)
* Ekambavanan (1947)
* Aparanji (1944)
* Salivahanan (1944)
* Madanakamarajan (1941)
* Bhuloka Rambha (1940)
* Sati Murali (1940)
* Prahlada (1939)
* Rambayin Kadhal (1939)
* Tukaram (1938)
* Keemti Qurbani (1935)
* Veer Kumari (1935)

## Pautan luar
Yatim Mustapha (filem 1961)

Filem **Yatim Mustapha** merupakan sebuah filem Melayu yang diterbitkan di Singapura pada 1961. Filem Yatim Mustapha  diterbitkan dalam bentuk filem hitam putih tanpa warna.

Filem Yatim Mustapha mula ditayangkan pada 24 Mei 1961 di pawagam seluruh negara. Menampilkan Nordin Ahmad, Siput Sarawak, Abdullah Chik, Salmah Ahmad dan ramai lagi.

## Sinopsis

## Pelakon

### Pelakon utama
* Nordin Ahmad sebagai Penghulu Derma Lingga
* Siput Sarawak sebagai Permaisuri Tengah
* Abdullah Chik sebagai Asmara / Yatim Mustapha 
* Salmah Ahmad sebagai Cahaya

### Pelakon pembantu
* Umi Kalthum sebagai Permaisuri Bongsu
* Rahimah Alias sebagai Permaisuri Kedua
* K. Fatimah sebagai Permaisuri Sulong
* Rosnani Jamil sebagai Puteri Puspasari
* Yem Ibrahim sebagai Raja Tua
* Ghazali Sumantri sebagai Raja Ahmad Maulana
* Mariani sebagai Puteri Selidik Awan
* Ahmad Sabri sebagai Datuk Bendahara
* Shariff Medan sebagai Raja Negeri Belantapura
* Fatimah Shariff sebagai Permaisuri Negeri Belantapura
* Dollah Sarawak sebagai Datuk Bendahara Negeri Belantapura
* Mustapha Maarof sebagai Tengku Persada
* Haji Arshad sebagai Tengku Shahdan
* Salmah Ibrahim sebagai Dayang Jidah
* Murni Sarawak sebagai Penari Istana 
* Mat Sentol sebagai Selamat
* Aman Belon sebagai Selaba
* Nyak Osman sebagai Bomoh
* Minah Yem sebagai Nenek Kebayan
* Rahmah Ali
* Mak Dara

### Pelakon kanak-kanak
* Habibah Harun sebagai Cahaya kecil
* Abu Bakar Yem sebagai Asmara kecil

## Lihat juga
* Filem Malaysia tahun 1961

## Rujukan

## Pautan luar
*
Filem Laila Majnun

**Filem Laila Majnun** telah dihasilkan beberapa kali, antaranya adalah:-
# Filem Laila Majnun (1933)
# Filem Laila Majnun (1962)
Laila Majnun (filem 1962)

Filem **Laila Majnun** merupakan sebuah filem Melayu yang diterbitkan di Singapura pada  1962. Filem Laila Majnun  diterbitkan dalam bentuk filem hitam putih tanpa warna.

Filem Laila Majnun mula ditayangkan pada 1962 di pawagam seluruh negara. Menampilkan Nordin Ahmad, Latifah Omar dan ramai lagi.

## Pengarah
Filem Laila Majnun diarah oleh pengarah B. N. Rao pada 1962.

## Ringkasan

## Pelakon
* Nordin Ahmad sebagai Qais
* Latifah Omar sebagai Laila
* Ahmad Nisfu sebagai Orang kaya Amir dan Bapa Laila
* Umi Kalthum sebagai Ibu Laila
* Neng Yatimah sebagai Ibu Qais
* Raden Sudiro (dua watak buat kembar) sebagai Amri (Bapa Qais) dan Pak Guru
* Ghazali Sumantri sebagai Putera Raja
* Yem
* Wahid Satay
* Siti Tanjung Perak
* Habibah Harun sebagai Laila (zaman kecil)

## Runut
* "Tak Mungkin" R. Ismail berduet dengan Rosiah Chik

## Lihat juga
* Leila Majnun (filem) keluaran 1934.

## Pautan luar
*
Abelisaurus

***Abelisaurus*** (; "biawak Abel") merupakan satu genus dinosaur abelisaurid theropod yang dinamakan sempena Roberto Abel, yang merupakan penemu spesimen ini dan juga bekas pengarah muzium di Argentina. Ia dianggarkan hidup di zaman Cretaceous Akhir di kawasan yang kini Amerika Selatan. Ia merupakan dinosaur pemakan daging berkaki dua yang mungkin mencapai 7 hingga sepuluh meter (23 to 33&nbsp;kaki) panjang, sungguhpun ini sebenarnya tidak pasti kerana ia dianggarkan dari fosil sebahagian tengkorak yang dijumpai di Argentina.

Abelisaurus mempunyai kaki belakang yang panjang dan lansing. Tangannya agak pendek, Kepalanya panjang dan sempit tanpa tanduk atau hiasan atas kepalanya dengan mata yang terbenam dalam. Bentuk badannya mungkin menyerupai Carnotaurus. Hanya satu tengkorak yang tidak lengkap pernah dijumpai dan kini disimpan di Muzium Cipolletti, Wilayah Río Negro, Argentina.

Pada tahun 2009, Novas mencadangkan bahawa *[[Aucasaurus]] garridoi* mungkin sinonim junior bagi *Abelisaurus*. Pada tahun 2010, Gregory S. Paul menamakan semula *Aucasaurus* kepada *Abelisaurus garridoi*. Ini tidak mendapat penerimaan ramai.

## Rujukan

## Pautan luars

* ''Abelisaurus'' in the Dino Directory
*''Abelisaurus'' at DinoData
Gul Bakawali

Filem **Gul Bakawali** merupakan sebuah filem Melayu yang diterbitkan di Singapura yang ketika itu merupakan sebahagian dari Malaya pada tahun 1963. Filem Gul Bakawali diterbitkan dalam bentuk filem hitam putih tanpa warna.

Filem Gul Bakawali diarah oleh pengarah B.N. Rao pada 1963.

## Ringkasan
* 

## Pelakon
* Nordin Ahmad
* Latifah Omar
* Wahid Satay
* A. Rahim
* Haji Arshad
* Mariam Baharum
* Yem Jaafar
* Dollah Sarawak
* Rahmah Ali

## Pautan luar
*
Simpang Empat, Perlis

**Simpang Empat** atau **Simpang Ampat** merupakan sebuah pekan yang terletak di Perlis, Malaysia.

Asal nama Simpang Empat dirujuk kepada pertemuan silang parit dari Sungai Sanglang, Kampung Sanglang, Kedah ke Sungai Perlis dan Sungai Arau yang mengalir ke Kuala Sungai Baru. Parit ini dibuat untuk menyalirkan air supaya padi tidak ditenggelami banjir dan musim menuai lebih kering. Oleh kerana tiada jalan raya semasa itu, sungai telah menjadi laluan bot tambang. Simpang Empat ialah persimpangan anak sungai dan parit tersebut tumbuh sebagai pusat perniagaan pasar sehari, atau "*nat*" dalam bahasa samsam.

Pekan Simpang Empat ini juga dikenali sebagai Simpang Empat Syed Kasim, mengambil sempena nama bekas penghulunya, Syed Kasim. Ia juga disebut sebagai Simpang Empat Che Kasim, terutama di sebelah Kedah. 

Zahari bin Bakar ialah bekas ADUN di kawasan ini selama 2 penggal dari 1999 hingga 2008. Beliau pernah dilantik menjadi ahli exco kerajaan negeri Perlis. Bagaimanapun, beliau tewas pada PRU 12.
Simpang Ampat, Pulau Pinang

**Simpang Ampat** () adalah sebuah bandar yang terletak di Jalan Persekutuan Malaysia, sempadan daerah Seberang Perai Selatan, Pulau Pinang, Malaysia terletak 25 km dari Butterworth. Nama Simpang Ampat bermaksud simpang empat jalan dalam Bahasa Melayu. Kebanyakan penduduk yang tinggal di bandar ini adalah Cina, diikuti oleh Melayu, dan India. Simpang Ampat terletak di bawah kawasan parlimen Batu Kawan.

Ia bersempadan dengan bandar Bukit Mertajam di utara, Junjong (di Kedah) di timur, Sungai Bakap di selatan, dan Bukit Tambun ke barat. Bandar ini dihubungkan dengan Lebuhraya PLUS Utara-Selatan dengan Jambatan Kedua Pulau Pinang. Terdapat juga simpang empat jalan boleh dilihat dekat sini di persimpangan Bandar Tasek Mutiara.

Bandar ini juga terdapat banyak sekolah, iaitu Sekolah Menengah Kebangsaan Mutiara Impian yang ditadbir oleh Kementerian Pelajaran Malaysia dan cawangan sekolah bagi SMJK Jit Sin , iaitu SMJK Jit Sin II, dan juga SJKC Boon Beng. Stesen keretapi Simpang Ampat juga terdapat dekat sini dan berkhidmat kepada penduduk di sekeliling Simpang Ampat dan juga Alma yang merupakan pinggir bandar bagi Bukit Mertajam.

## Infrakstruktur
* Balai bomba
* Dua sekolah rendah awam, iaitu Sekolah Kebangsaan Taman Merak dan Sekolah Kebangsaan Bandar Tasek Mutiara
* Tiga sekolah menengah awam, iaitu Sekolah Menengah Kebangsaan Simpang Empat , Sekolah Menengah Kebangsaan Mutiara Impian dan Sekolah Menengah Jenis Kebangsaan Jit Sin II
* Kolej komuniti awam, iaitu Kolej Komuniti Nibong Tebal
* Dua pasar basah
* Masjid Jamek Al-Ihsan
* Perpustakaan awam
* Balai polis, dan
* Industri Kecil dan Sederhana (IKS) yang dimajukan oleh PERDA.

Bandar ini dilengkapkan dengan:-
* Pejabat Pos Simpang Empat
* Ibusawat telekomunikasi Telekom Malaysia (kod ibusawat: SZ)
* Stesen minyak: Petronas (3), Caltex (3), dan Shell (2)
* Bank: Maybank, Public Bank, CIMB 

Kawasan perumahan utama ialah: -
* Taman Idaman
* Taman Merak
* Taman Merak Jaya
* Taman Tangling
* Bandar Tasek Mutiara
* Taman Belibis
* Taman Puteri Gunung
* Taman Jentayu
* Taman Cegar

## Rujukan
*
Simpang Empat (Semanggol), Perak

**Simpang Empat** atau **Simpang Ampat** atau **Semanggol** merupakan sebuah pekan yang terletak di Perak, Malaysia.

 
 
## Rujukan
*
Simpang Ampat, Kedah

**Simpang Ampat** atau **Simpang Empat** merupakan sebuah pekan yang terletak di Kedah, Malaysia. Terletak di kordinat .

## Rujukan
*
Simpang Ampat, Melaka

**Simpang Ampat** atau **Simpang Empat** atau **Sempang Ampat** merupakan sebuah pekan yang terletak di Melaka, Malaysia. A' Famosa Resort juga terletak di sini. Terdapat laluan susur keluar dari Lebuhraya Utara Selatan ke Simpang Ampat untuk pengguna pergi Alor Gajah dan Tampin, Negeri Sembilan. Balai Rasmi Undang Naning juga terletak di sini.

## Kampung
# Kampung Lubok Kepong
# Kampung Taboh Naning
# Kampung Paya
# Kampung Kemus

## Pekan Berhampiran
# Alor Gajah
# Tampin

 
 
## Rujukan
*
Simpang Empat, Perak

**Simpang Empat** atau **Simpang Ampat** merupakan sebuah pekan yang terletak di Perak, Malaysia.

 
 
## Rujukan
*
MD3-160 Aerotiga

**MD3-160 Aerotiga** merupakan pesawat udara buatan swiss yang digunakan khusus bagi latihan penerbangan. Pesawat udara aerobatik sepenuhnya ini sebenarnya berasal daripada variasi Datwyler Ag MD3-160 yang direka oleh Max Datwyler dan telah dihasilkan oleh sebuah syarikat iaitu MDC Max Dätwyler AG sejak tahun 1960-an tetapi mula terbang pada tahun 1983. Pada tahun 1994, usaha niaga antara SME Aviation Sdn. Bhd. dengan MDC Max Dätwyler AG tercapai, seterusnya hak reka cipta dan pengeluarannya telah diserahkan sepenuhnya kepada SME Aviation Sdn. Bhd.

Penerbangan sulungnya berjaya dilakukan di Lapangan Terbang Sultan Abdul Aziz Shah, Subang pada tahun 1995. 

## Penerangan
MD3-160 Aerotiga merupakan pesawat bersayap tunggal rendah konvensional dengan pemasangan gear pendaratan beroda tiga. Pesawat udara
ini pada asalnya dilengkapi dengan tempat duduk berkembar sebelum diubah kepada 4 sejak dikendalikan oleh SME Aviation Sdn. Bhd.
Bahagian kanopi berbentuk seperti buih dan sayap aluminium indung lebah terdiri daripada 5 modul utama di mana boleh diubah antara sebelah kiri dan kanan. 
Enjin omboh empat-silinder melintang digerakkan dengan 2 bilah kipas. Kesemua 9 kawalan luaran (2 aileron, 4 segmen flap, 2 lif dan sebuah kemudi) merupakan bahagian yang sama di mana boleh dimuatkan kepada mana-mana lokasi tersebut dengan pengubahsuaian yang minimum.

## Tempahan
MD3-160 Aerotiga mula dipesan oleh Tentera Udara Diraja Malaysia pada tahun 1995 iaitu sebanyak 20 buah. Pesawat udara ini juga telah ditempah oleh pusat latihan penerbangan kerajaan Indonesia di Curug sebagai sebahagian jual beli pesawat pengangkutan udara, CASA CN-235 oleh kerajaan Malaysia. 

## Rujukan

## Pautan luar
*Laman web rasmi SME Aviation Sdn. Bhd.
Lapangan Terbang Tanjung Manis

**Lapangan Terbang Tanjung Manis**  adalah sebuah lapangan terbang yang dahulunya terletak di Sarikei, sebuah pekan dalam negeri Sarawak dalam Malaysia.Kini ianya terletak di Mukah,setelah persempadanan semula Bahagian Mukah dan Sarikei.

## Latar Belakang
Lapangan Terbang Tanjung Manis seluas 101 hektar dibuka pada 2001 bagi memudahkan pengurusan logistik pelabur Kawasan Pertumbuhan Ekonomi Tanjung Manis (T-MEGA), yang dahulunya dikenali sebagai hab halal Tanjung Manis. Lapangan terbang berlepas dan mendarat pendek diperakui sebagai lapangan terbang kategori 2B dengan panjang padang minimum yang diperlukan untuk berlepas antara 800 m-1,200 m dan sesuai untuk lebar sayap pesawat antara 15 m-24 m.

## Terminal
Lapangan Terbang Tanjung Manis, hanya memiliki 1 Terminal, untuk kegiatan operasional, Berlepas dan Ketibaan.

## Syarikat Penerbangan dan destinasi
### Penumpang

### Nota


## Pengangkutan
Perkhidmatan ulang-alik yang disediakan oleh Syarikat / Hotel, ada Menyediakan Perkhidmatan Hantar Jemput Penumpang Lapangan Terbang Tanjung Manis, selain itu Van-Teksi juga menyediakan Perkhidmatan Hantar Jemput Penumpang Lapangan Terbang Tanjung Manis. 
### ulang-alik
ialah penyedia perkhidmatan secara Persendirian untuk menjalankan kegiatan Hantar Jemput Penumpang Lapangan Terbang Tanjung Manis.
### Van-Teksi
ialah penyedia perkhidmatan alternatif, kepada Penumpang Lapangan Terbang Tanjung Manis.

## Rujukan


## Pautan luar
*
Brenda Song

**Brenda Song** (lahir Mac 27, 1988) merupakan seorang pelakon, penyanyi, penulis lagu dan usahawanita Amerika Syarikat. Brenda menjadi terkenal setelah dia berlakon dalam drama siri Disney iaitu The Suite Life. Brenda Song ingin mencuba nasib dengan bekerja dalam bidang perfileman. Antara filem lakonan Song ialah Wendy Wu: Homecoming Warrior, Get a Clue and A Cinderella Story.
Brenda Song.jpg
Tasik Bera

**Tasik Bera (تاسيق برا)** merupakan sistem tasik air tawar semula jadi yang terletak di barat daya Pahang, Malaysia. Tasik ini terletak di pelana banjaran gunung utama dan timur di Semenanjung Malaysia dan merupakan sumber Sungai Pahang.
Saw Teong Hin

**Saw Teong Hin** (; lahir 24 Ogos 1962) ialah seorang pengarah filem Malaysia yang terkenal kerana meraih dua anugerah Festival Filem Malaysia 2005 atas usaha mengarang lakon layar dan mengarah filem epik *[[Puteri Gunung Ledang (filem 2004)|Puteri Gunung Ledang]]* yang ditayangkan pada tahun 2004.

Beliau turut dipilih sebagai pengarah kreatif bagi acara majlis pembukaan dan penutup Sukan Asia Tenggara 2017.

## Filemografi

### Filem

## Anugerah

## Rujukan

## Pautan luar
*Profil Saw Teong Hin di Sinema Malaysia
*
GNewSense

**gNewSense** ialah sebuah agihan GNU/Linux berdasarkan Ubuntu yang direka supaya hanya mengandungi perisian bebas untuk pengguna komputer meja dan komputer riba. Agihan Linux ini dilancarkan oleh Brian Brazil dan Paul O'Malley pada tahun 2005. Pada tahun 2006, gNewSense menerima bantuan daripada Yayasan Perisian Bebas, dan digunakan oleh presiden Yayasan Perisian Bebas sendiri, Richard Stallman.

gNewSense adalah berdasarkan Ubuntu, akan tetapi semua perisian hak milik dan blob perduaan telah dikeluarkan, menjadikannya terdiri daripada 100% perisian bebas. gNewSense disifatkan sebagai "sebuah agihan GNU/Linux yang bebas daripada semua blob bukan bebas yang terdapat dalam suatu agihan popular".

Versi 1.1 dilepaskan pada Januari 22 2007, diikuti pula oleh versi 2.0 "deltah" (berdasarkan Ubuntu 8.04 "Hardy Heron") selepas lebih daripada setahun, iaitu pada 30 April 2008.

## Aspek teknikal

Dengan lalai gNewSense menggunakan GNOME sebagai persekitaran atas meja rasmi bagi sistem pengendalian GNU, tetapi versi menggunakan desktop KDE yang ada, walaupun ia belum muncul untuk keluaran 2.0 "deltah".

gNewSense juga menciptakan alat dipanggil 'Builder' yang diggunakan oleh lain-lain untuk menciptakan pembezaan Ubuntu.

Serupa dengan Ubuntu, gNewSense mempunyai penggunaan baik tetapi memfokuskan kebebasan perisian. Pemasang Ubiquity membenarkan pemasangan di atas cakera keras dari CD Langsung tanpa memulakan semula komputer sebelum pemasangan.

## Lihat juga

## Rujukan

## Pautan luar

* Laman web gNewSense
* Tontonan semula di nuxified.org
Projek GNU

**Projek GNU** adalah projek kerjasama perisian bebas, diumumkan pada 1983 oleh Richard Stallman. Projek ini memulakan sistem pengendalian GNU, dan pembanguanan perisiannya bermula pada Januari 1984. Matlamat pengasasan projek ini ialah, seperti dalam pengumuman awalnya, untuk membangunkan "*sejumlah cukup perisian bebas [...] untuk boleh berfungsi tanpa apa-apa perisian yang tidak bebas.*" 

Demi mencapai matlamat ini, Projek GNU mula bekerja pada sistem pengendalian yang dipanggil GNU. GNU merupakan akronim rekursif untuk "*GNU's Not Unix*". Dengan inti Linux dikeluarkan di bawah Lesen Awam Am GNU pada 1992, projek GNU tidak lagi bergantung kepada perisian hak milik untuk menjalankannya.

Kerja terkini Projek GNU termasuklah pembangunan perisian, pembinaan kesedaran, dan kempen politik.

## Lihat juga

* Lesen Dokumentasi Bebas GNU (GFDL)
* Yayasan Perisian Bebas (FSF)

## Rujukan

## Pautan luar

* Laman Web GNU
* Pengumuman asal
* The GNU philosophy pages
* The GNU Manifesto
* A detailed essay about the GNU Project
* The "GNU's bulletins", a discontinued newsletter containing much now-historical information
Hari Ibu

**Hari Ibu** ialah hari pengiktirafan kaum ibu, yang disambut pada hari-hari berbeza di kebanyakan tempat merata dunia. Hari Ibu sama peranannya engan Hari Bapa yang mengiktiraf golongan bapa.

## Sejarah

Hari Ibu disambut pada hari berbeza antara negara kerana berbagai-bagai asal-usulnya. 

Satu aliran pemikiran mengakui bahawa perayaan ini lahir dari satu adat pemujaan ibu di Yunani Purba, yang menyambut satu perayaan untuk Cybele, ibu dewa-dewi Yunani yang agung. Perayaan ini diadakan sekitar equinoks musim bunga di Asia Kecil dan tidak lama kemudian di Rom dari 15 hingga 18 Mac.

Orang Rom Purba juga menyambut sebuah perayaan bernama Matronalia yang memperingati dewi Juno, dan ibu lazimnya diberi hadiah pada hari ini.

## Sambutan Hari Ibu di merata dunia

* Di China baru-baru ini, sesetengah orang mula memupuk Hari ibu sebagai memperingati Meng Mu, ibu kepada Mencius, tetapi masih belum menjadi perayaan rasmi kecuali di beberapa bandar sahaja.

## Rujukan

## Pautan luar

* Hari Ibu  : Artikel memuatkan sejarah perayaan hari ibu dan perspektif rakayat Malaysia Terhadap sambutan hari ibu di Laman WebBerita.
* International Mother's Day Shrine **(Bahasa Inggeris)**
* Mother's Day History  **(Bahasa Inggeris)**
* Sejarah Hari Ibu  **(Bahasa Melayu)**
Keluarga Bouvier

**Keluarga Bouvier** adalah sebuah keluarga fiksyen yang muncul dalam animasi Amerika Syarikat *[[The Simpsons]]* sebagai keluarga Marge Simpson. Semua dalam keluarga ini, kecuali Marge dan anak saudaranya Ling, merokok.

Suara bagi semua perempuan Bouvier dibuat oleh Julie Kavner, manakala suara Ling Bouvier dibekalkan oleh Nancy Cartwright.

## Ahli keluarga

### Jacqueline Bouvier
**Jacqueline Ingrid Bouvier** (née Gurney) ialah ibu kepada Marge, Patty dan Selma Bouvier, dan isteri Clancy Bouvier. Bapanya ialah Jack Gurney.

### Clancy Bouvier
**Clancy Bouvier** ialah ayah Patty dan Selma Bouvier serta Marge Simpson. Dia telah meniggal.

### Patty dan Selma Bouvier
Patty dan Selma Bouvier adalah kakak kembar kepada Marge Simpson.

### Aunt Gladys
Makcik Gladys merupakan makcik Selma, Patty dan Marge. Dia telah meninggal.

### Ling Bouvier
Ling Bouvier merupakan anak angkat Selma Bouvier.

## Lihat juga
* Keluarga Simpson
Sekolah Menengah Kebangsaan Bandar Sri Damansara 2

**Sekolah Menengah Kebangsaan Bandar Sri Damansara 3** atau nama ringkasnya *SMK Bandar Sri Damansara 3*, merupakan sebuah Sekolah Menengah Kebangsaan yang terletak di Persiaran Meranti, Seksyen 1.

Pada 2009, Sekolah Menengah Kebangsaan Bandar Sri Damansara 2 memiliki 687 orang pelajar lelaki dan 615 orang pelajar perempuan, menjadikan jumlah keseluruhan murid seramai 1302 orang. Ia mempunyai seramai 67 orang guru.2009

Sekolah Menengah Kebangsaan Bandar Sri Damansara 2 (SMK BSD 2) merupakan sebuah sekolah menengah di Bandar Sri Damansara, Selangor. Sekolah ini ditubuhkan pada tahun 2002.  

## Senarai pengetua
* 2002 - 2006: Encik Tan Kok Wah
* 2007 - 2011: Puan Hajah Noor Aziah binti Mohd Zain
* 2011 - 2013   : Puan Hajah Misliah Binti Kulop
* 2013 - 2013 : Tuan Haji Ahmad Bin Kassim
* 2014 - 2016 : Puan Rozida Hanem bt Abdul Rahman
* 2016 - 2020 : Puan Azliza Binti Mat Lazim
* 2022- kini : Puan Mariam Binti Zoolfakar

## Alamat
:Sekolah Menengah Kebangsaan Bandar Sri Damansara 2
:Persiaran Meranti, Seksyen 1, 
:Selangor,  
:No. Telefon:  03-62757094
:E-mel: bea8641@btpnsel.edu.my

## Rujukan


## Pautan luar
*
Liew Ah Kim

**Liew Ah Kim** merupakan seorang ahli politik di Malaysia. Beliau pernah menjadi Ahli Parlimen Seputeh hingga 1999 di bawah Parti Tindakan Demokratik (DAP). Beliau bersama Wee Choo Keong menubuhkan Parti Demokratik Malaysia dan menjawat sebagai Timbalan Pengerusi, selepas mereka dibuang oleh DAP. Beliau cuba mempertahankan kerusi sendiri di bawah parti barunya pada Pilihan Raya Umum Malaysia 1999, tetapi beliau bukan saja kalah kepada Teresa Kok, malah kehilangan depositnya.

Beliau pulang ke DAP dan menandingi kawasan Parlimen Kampar pada Pilihan Raya Umum Malaysia 2004, tetapi gagal.
Parti Demokratik Malaysia

**Parti Demokratik Malaysia** () atau singkatannya **MDP** merupakan sebuah parti politik di Malaysia yang ditubuhkan pada tahun 1986 oleh Wee Choo Keong selepas beliau disingkirkan oleh DAP dan pendaftarannya ditarik balik pada tahun 2010 oleh Pendaftar Pertubuhan (ROS).

Parti MDP ini pernah bertanding dalam Pilihan Raya Umum Malaysia 1999 dan Pilihan Raya Umum Malaysia 2004 tetapi gagal memenangi mana-mana kerusi, sama ada di peringkat Parlimen ataupun di peringkat Dewan Undangan Negeri. Pengasasnya yang juga Setiausaha Agung MDP, Wee Choo Keong telah dipecat oleh Majlis Tertinggi MDP, juga pernah bertanding tetapi kalah di kerusi Bukit Bintang atas tiket MDP pada kedua-dua Pilihan Raya Umum Malaysia 1999 dan Pilihan Raya Umum Malaysia 2004. Namun akhirnya beliau berjaya bertanding dan memenangi kerusi Wangsa Maju di dalam Pilihan Raya Umum Malaysia 2008 tetapi bukan di atas tiket MDP sebaliknya di atas tiket Parti Keadilan Rakyat (PKR).

## Keputusan pilihan raya pusat

## Keputusan pilihan raya negeri

## Lihat juga
* Senarai parti politik Malaysia
* Politik Malaysia

## Rujukan

## Pautan luar
*
Frasa

Dalam tatabahasa, **frasa** ialah binaan yang boleh terdiri daripada satu patah kata atau rentetan beberapa patah kata yang berfungsi sebagai konstituen dalam ayat, sama ada sebagai subjek, predikat, objek atau keterangan. Frasa tiada subjek dan predikat. Frasa tidak membawa maksud yang lengkap yang boleh dikatakan sebagai satu ayat.

## Jenis frasa
Dalam bahasa Melayu, terdapat empat frasa, iaitu:
* Frasa nama
* Frasa kerja
* Frasa adjektif
* Frasa sendi nama

Frasa endosentrik mengandungi satu unsur inti yang dapat menjadi wakil bagi frasa berkenaan:
* frasa nama (mempunyai kata nama sebagai unsur intinya)
* frasa kerja (mempunyai kata kerja sebagai unsur intinya)
* frasa adjektif (mempunyai kata adjektif sebagai unsur intinya)

Frasa eksosentrik pula ialah frasa sendi nama sahaja, kerana frasa ini tidak mempunyai satu unsur inti yang dapat mewakili keseluruhan frasanya.

Inti frasa pula merujuk kepada kata yang paling penting dalam sesuatu frasa.

Sebagai contoh, kata terpenting (inti frasa) dalam ayat *Kakak saya menyanyi lagu keroncong* ialah ***kakak menyanyi*** kerana kedua-duanya dapat membentuk ayat yang mempunyai makna sedangkan kata-kata yang lain boleh digugurkan.

## Lihat juga
* Frasa dalam tatabahasa bahasa Melayu.
Perpecahan Acacius

**Perpecahan Acacius** berlangsung selama 35 tahun, dari tahun 484 hingga tahun 519, akibat aliran pemimpin agama Kristian Timur ke arah faham Miafisitisme. Dalam peristiwa-peristiwa yang menuju ke Perpecahan, Paus Felix dari Rom menulis dua pucuk surat, satu surat kepada Zeno dan satu surat lagi kepada Acacius, Bapa Constantinople, untuk mengingatkan mereka tentang keperluan mempertahankan agama tanpa kompromi, sebagaimana yang dilakukan sebelum itu.

Apabila John Talaia yang dibuang dari Alexandria tiba di Rom dan melaporkan tentang apa yang berlaku di Timur, Felix menulis dua pucuk surat lagi untuk menyuruh Acacius ke Rom agar menjelaskan kelakuannya. Para duta Vatikan yang membawa surat Felix ke Constantinople dipenjarakan sebaik sahaja mereka mendarat dan dipaksa menerima Perjamuan Suci daripada Acacius sebagai sebahagian liturgi. Dalam liturgi tersebut, mereka mendengar  Peter Mongus dan nama penyokong-penyokong Miafisitisme yang lain disebut dalam diptic. Selepas mendengar perkara itu daripada para rahib golongan Acoemetae di Constantinople, Felix mengadakan sinod pada tahun 484 untuk mengutuk duta Vatikannya serta menggulingkan dan  mengucilkan Acacius. 

Acacius membalas dengan menghapuskan nama Felix daripada dipticnya. Hanya rahib golongan Acoemetae di Constantinople mengekalkan kesetiaan mereka kepada Rom. Oleh itu, Acacius memenjarakan Cyril, abbot merkea. Acacius meninggal dunia pada tahun 489 dan penggantinya,  Flavitas (atau Fravitas, 489-90), mencuba mendamaikan Rom, tetapi enggan melepaskan perjamuan suci dengan para penyokong faham Miafisitisme atau mengeluarkan nama Acacius daripada dipticnya. Zeno mangkat pada tahun 491 dan pewarisnya, Anastasius I (491-518) memulakan pemerintahannya dengan mengekalkan dasar Henoticon, akan tetapi baginda kemudian beransur-ansur menerima dan mengamalkan faham Miafisitisme.

## Sumber
* ''Catholic Encyclopedia''
Objek astronomi

**Objek astronomi** ialah entiti atau objek fizikal, struktur-struktur yang ditunjukkan oleh sains terkini bahawa ia wujud di angkasa lepas.

*Objek* astronomi kadangkala dikelirukan dengan **''jasad'' astronomi**. Istilah "jasad" menunjukkan objek mudah, seperti planet. Objek astronomi pula boleh termasuk lingkaran asteroid. Selain itu, terdapat juga istilah "**objek cakerawala**" dan "**jasad cakerawala**", yang ertinya sama dengan pengecualian tidak termasuk Bumi.

Jadual di bawah menyenaraikan kategori umum objek mengikut lokasi atau strukturnya.

## Lihat juga
* Senarai objek sistem suria
* Senarai objek astronomi
* Senarai punca cahaya

## Rujukan
Universiti Saitama

**Universiti Saitama** (埼玉大学 *Saitama Daigaku* singkatan 埼大 *Saidai*) merupakan ibu pejabat universiti nasional Jepun di Sakura-ku, Bandar Raya Saitama, Wilayah Saitama. Ia menawarkan Ijazah Kedoktoran dalam bidang pendidikan menjadi sebahagian daripada sebuah gagasan dengan Universiti Gakugei Tokyo, Universiti Chiba, dan Universiti Kebangsaan Yokohama.  

## Fakulti dan Pusat Pengajian
### Fakulti
*Sastera Liberal
*Pendidikan
*Ekonomi
*Sains
*Kejuruteraan

### Pusat Pengajian
*Sains Kebudayaan
*Pendidikan
*Sains Ekonomi
*Sains dan Kejuruteraan

## Pautan luar
* Universiti Saitama
* Universiti Saitama
Lebuh Raya Pan-Amerika

**Lebuhraya Pan Amerika** (sila rujuk bahagian bawah untuk nama-nama lain) adalah rangkaian jalan raya utama sepanjang hampir 48,000 km. Ia menghubungkan kebanyakan negara tanah besar utama di Benua Amerika dalam satu sistem rangkaian jalan raya, kecuali selang hutan hujan sejauh 87 km. Menurut *[[Guinness World Records]]*, Lebuhraya Pan Amerika adalah "jalan raya kenderaan bermotor" terpanjang di dunia.

Sebahagian besar rangkaian Lebuhraya Pan Amerika sudah siap sepenuhnya dan merangkumi dari Prudhoe Bay, Alaska, di Amerika Utara sehinggalah bahagian selatan di Amerika Selatan. Beberapa penghujung lebuh raya didakwa wujud, termasuklah bandar raya Puerto Montt dan Quellón di Chile dan Ushuaia di Argentina. Tiada jajaran khusus yang ditakrifkan di Kanada dan Amerika Syarikat, walaupun beberapa lebuh raya di sana dipanggil "Pan Amerika".

Lebuhraya Pan Amerika melalui pelbagai bentuk muka bumi dan kawasan iklim, daripada kawasan hutan tebal sehinggalah kawasan genting pergunungan yang sejuk. Memandangkan lebuh raya tersebut melalui banyak negara, jajarannya tidaklah sekata. Terdapat beberapa jajaran yang hanya boleh dilalui semasa musim kering, serta terdapat juga beberapa jajaran yang berbahaya.

Jajaran yang terkenal di sepanjang Lebuhraya Pan Amerika termasuklah Lebuhraya Alaska dan Lebuhraya Antara Amerika (jajaran antara Amerika Syarikat dan Terusan Panama). Kedua-dua jajaran tersebut dibina semasa Perang Dunia Kedua untuk menghantar bekalan ke kawasan pedalaman tanpa perlu menghadapt ancaman serangan bot-U.

## Rangkaian Lebuhraya Pan Amerika sepintas lalu

Lebuhraya Pan Amerika melalui 15 negara berikut:-

* Kanada (tidak rasmi)
* Amerika Syarikat (tidak rasmi)
* Mexico
* Guatemala
* El Salvador
* Honduras
* Nicaragua
* Costa Rica
* Panama
* Colombia
* Ecuador
* Peru
* Chile
* Argentina

Bagi tujuan pelancongan, bahagian utara Lebuhraya Pan Amerika di bahagian Amerika Utara kadang-kadang dianggap sebagai dibentuk daripada Lebuhraya Alaska, seterusnya melalui sepanjang pantai barat Kanada dan Amerika Syarikat, kemudiannya ke arah timur dari San Diego, California dan akhir sekali ke jajaran utama di Nogales, Arizona.

## Nama lain
*  **Carretera Panamericana**, **Autopista Panamericana** atau **Vía Panamericana**
*  **Estrada Panamericana**
*  **Panamerikanische Straße**
*  **Pan-Amerikaanse Snelweg**
*  **Autoroute Panaméricaine**
*  **Autostrada Panamericana**

## Sumber
* Microsoft Encarta - Pan-American Highway 
* Plan Federal Highway System, *[[New York Times]]* 15 Mei 1932 m/s XX7
* Reported from the Motor World, *New York Times* 26 Januari 1936 m/s XX6
* Hemisphere Road is Nearer Reality, *New York Times* 7 Januari 1953 m/s 58
* 1997-98 Peta Karibia, Amerika Tengah dan Amerika Selatan terbitan AAA
* Jake Silverstein, "Highway Run", *[[Harper's]]*, Julai 2006, m/s 70–80.
Chaiten (gunung berapi)

**Chaitén** merupakan sebuah gunung berapi berkaldera berdiameter tiga kilometer (1.9 batu) di sebelah barat gunung berapi Michinmahuida yang membujur dan berais di puncaknya, 10 kilometer (6 batu) di timur-laut bandar yang sama namanya di Teluk Corcovado, di Chile selatan. Sebahagian kaldera ini dipenuhi dengan kubah lava obsidian riolit yang mencapai ketinggian 962 meter (3155 kaki) di atas aras laut, bahagian atas kubah lava ini tidak ditupi tumbuh-tumbuhan, manakala terdapat di bahagian lantai kaldera terdapat du atasik di sebelah barat dan utara kubah lava.

Obsidian kelabu lut cahaya yang meletus keluar dari gunung berapi ini telah digunakan oleh budaya pra-Columbus sebagai bahan mentah untuk artifak.

Gunung berapi ini kali terakhir meletup pada 6 Mei 2008. Mengikut *Global Volcanism Program*, pentarikhan radiokarbon aliran lava dari gunung berapi ini menunjukkan yang letusan sebelum ini terjadi pada 7420 SM, tambah atau tolak 75 tahun.

## Letusan 2008

Letusan terjadi pada pagi 2 Mei 2008 dan memaksa pemindahan lebih 4,000 penghuni dari bandar Chaitén (10 kilometer dari gunung berapi) dan menyebabkan kematian seorang wanita tua. Letusan ini berterusan sehingga 4 Mei. Bandar yang lebih jauh seperti Futaleufú turut terjejas dan bekalan air tercemar.

Sepasukan ahli sains dari A.S. telah dihantar untuk menilai kualiti udara dan risiko akibat bahan kimia jatuh di kawasan terbabit.

Penghuni Chaitén dan Futaleufú kemudian dipindahkan lagi pada pagi 6 Mei 2008, apabila satu letusan besar terjadi, dengan kemungkinan aliran piroklastik dan lava.

Kedua-dua kawah gunung berapi itu kini telah melakur menjadi satu.

## Rujukan

* 

## Pautan luar
* Imej dan video daripada letusan terkini 
* BBC News: In pictures: Chile volcano erupts
* TerraDaily: Chilean volcano turns Chaiten into ghost town
* Dagbladet: Vulkanen blir sintere (norwegian site)
Darling I Love You

**ダーリン　I LOVE YOU** (Romaji: **Darling I LOVE YOU**) ialah lagu kedua didalam single ke-16 Berryz Koubou, Dschinghis Khan, yang dipasarkan pada 12 Mac 2008 dan single kelima °C-ute, Namida no Iro, dipasrakan pada 23 April 2008.

## Penerbit

* Lirik dan komposer: Tsunku
* Susunan: Sakai Mikio

## Persembahan Konsert

* *Berryz Koubou & C-ute Nakayoshi Battle Concert Tour 2008 Haru ~Berryz Kamen vs Cutie Ranger~* (Oleh Berryz Koubou dan °C-ute)
Perlembagaan Pertubuhan Kebangsaan Melayu Bersatu

**Perlembagaan Pertubuhan Kebangsaan Melayu Bersatu** merupakan dokumen yang digunapakai oleh Pertubuhan Kebangsaan Melayu Bersatu (UMNO) dan diluluskan oleh Jabatan Pendaftaran Pertubuhan.

## Pindaan

Perlembagaan UMNO boleh dipinda mengikut keadaan semasa dan kehendak parti seperti mana yang sudah termaktub dalam Fasal 30 Perlembagaan UMNO yang menyebut:

*30.1 : Perlembagaan ini atau sebarang bahagian daripadanya boleh dipinda atau dimansuhkan dengan ketetapan yang dipersetujui oleh tidak kurang daripada dua pertiga ahli-ahli yang berhak hadir dalam Perhimpunan Agung Khas dan hendaklah dikemukakan kepada Pendaftar Pertubuhan dalam tempoh dua puluh lapan hari dari tarikh keputusan meminda perlembagaan itu diluluskan.
*30.2 : Cadangan-cadangan pindaan kepada perlembagaan yang dikemukakan oleh Majlis Kerja Tertinggi boleh dipinda oleh Ahli-ahli Persidangan Perhimpunan Agung Khas dengan syarat hendaklah dibuat dengan bertulis kepada Setiausaha Agung, 14 hari sebelum Perhimpunan Agung diadakan. Bahagian-bahagian boleh mencadangkan pindaan kepada Perlembagaan dengan syarat mengikut Fasal 8.5.3.

Antara contoh pindaan perlembagaan yang pernah dibuat:

*Pada Disember 2019, beberapa perkara dalam Perlembagaan UMNO telah dipinda.

## Perkara
Perlembagaan ini dibahagikan kepada 32 Fasal.

*Fasal 1: Nama
*Fasal 2: Cogan Kata
*Fasal 3: Asas dan Tujuan
*Fasal 4: Jenis Ahli
*Fasal 5: Pendaftaran Keahlian
*Fasal 6: Tanggungjawab dan Hak Ahli
*Fasal 7: Susunan dan Pentadbiran UMNO
*Fasal 8: Perhimpunan Agung
*Fasal 9: Majlis Tertinggi
*Fasal 10: Tanggungjawab Majlis Tertinggi
*Fasal 11: Pejabat Setiausaha Agung
*Fasal 12: Badan Perhubungan
*Fasal 13: Pejabat Setiausaha Badan Perhubungan
*Fasal 14: Bahagian
*Fasal 15: Jawatankuasa Bahagian
*Fasal 16: Pejabat Setiausaha Bahagian
*Fasal 17: Cawangan
*Fasal 18: Jawatankuasa Cawangan
*Fasal 19: Pejabat Setiausaha Cawangan
*Fasal 20: Disiplin
*Fasal 21: Pergerakan Pemuda, Pergerakan Wanita dan Pergerakan Puteri
*Fasal 22: Lencana dan Lambang UMNO
*Fasal 23: Bendera UMNO
*Fasal 24: Punca Pendapatan
*Fasal 25: Yuran UMNO
*Fasal 26: Cara Menyimpan dan Menggunakan Wang UMNO
*Fasal 27: Harta Alih dan Tak Alih
*Fasal 28: Pemeriksaan Kira-kira
*Fasal 29: Peraturan Persidangan
*Fasal 30: Meminda Perlembagaan
*Fasal 31: Kuasa Sementara Mengelolakan UMNO
*Fasal 32: Tafsiran

## Pautan luar
* Perlembagaan Pertubuhan Kebangsaan Melayu Bersatu - Sumber asal
Bob Mercer

**Bob Mercer** adalah seorang pelakon skrin British. Watak-watak terkini termasuk John Reynolds dalam wayang The Red Kebaya. Karya wayang lain termasuk *Emotional Backgammon*, *Inside Out* dan *Sorted*.

Mercer juga telah berlakon dalam mini-siri televisyen BBC/HBO *[[Rome (siri TV)|Rome]]* dan komedi BBC *[[Extras (siri TV)|Extras]]*. Dia juga telah muncul di televusyen dalam *[[The Bill]]*, *Life Begins*, *[[Jonathan Creek]]* dan *[[Manchild]]*.

## Pautan luar
* 
* Laman rasmi ''The Red Kebaya''
Paula Malai Ali

**Paula Malai Ali Othman** (lahir 3 Mac 1974, di Brunei) ialah seorang pengacara televisyen Brunei. Sebelum ini ialah VJ untuk Channel V dan penyampai untuk saluran FOX Sports Asia, beliau kini merupakan seorang wartawan Brunei di TVS. 

Seorang tokoh massa yang terkenal di Asia, Paula telah bekerja sebagai seorang penyampai televisyen dan radio, model, pelakon pentas dan bakat suara. Beliau juga telah menjadi pilihan jenama antarabangsa seperti keluaran rambut Redken dan Nescafe untuk menjadi lambang mereka. 

## Biografi
Bapa Paula yang berbangsa Brunei ialah seorang bekas Setiausaha Tetap Perindustrian dan Sumber Asas. Ibunya yang berbangsa Inggeris menguruskan sebuah tadika di Brunei. Beliau mempunyai seorang adik perempuan kembar seiras bernama Jenny, seorang penyampai TV dan radio terkenal di Brunei, dan seorang kakak bernama Rachael. Paula telah memperolehi pendidikan awalnya di Sekolah Antarabangsa Brunei, dan memperolehi pendidikan menengahnya di Singapura di United World College of South East Asia. 

Pada tahun 2002, Paula berkahwin dengan penerbit filem Malaysia Tunku Azudinshah Tunku Anuar (juga dikenali sebagai "Kudin") – seorang ahli Keluarga Diraja Kedah dan anak saudara 

Sultan Kedah. Pada Jun 2006, Paula mengesahkan bahawa beliau dan Kudin telah bercerai.

Paula kemudiannya berkahwin dengan penerbit televisyen, Sam Gollestani. Pasangan tersebut mendapat cahaya mata pertama mereka pada Februari 2011.

## Rujukan

## Pautan luar
*Profil di vindia.com
Pengat

**Pengat** ialah masakan manisan berkuah yang didapati di Malaysia. Ia diperbuat daripada pelbagai jenis bahan utama yang dimasak dengan gula dan santan. Pengat dipanggil menurut bahan utama yang digunakan dalam pembuatannya. Antara bahan yang sering menjadi bahan utama pengat ialah labu, pisang, nangka, durian dan ubi kayu. Di beberapa tempat di Malaysia, ia turut dipanggil **serawa**.

## Lihat juga

* Binignit, hidangan serupa dari Filipina
* Kolak, hidangan serupa dari Indonesia
* Sira

## Rujukan
Kuih ocong-ocong

Kuih **Ocong-ocong ** () dan ia dikenali sebagai *Yongkong* merupakan sejenis kuih tradisional yang popular di Malaysia. Kuih Ocong-ocong diperbuat daripada tepung pulut, dibentuk seperti bebola dengan inti di dalamnya dan dimasak bersama kuah santan pekat yang memberikannya rasa lemak manis santan kelapa.

## Resepi
* 1 bungkus tepung pulut
* 15 helai daun pandan, diambil airnya
* 2 biji kelapa, sebiji diparut dibuat inti dan sebiji lagi diambil santan pekat 2 cawan gula merah
* Secukup air 
* Sedikit garam 

## Cara penyediaan
Tepung pulut dibancuh dengan air pandan sehingga membentuk doh lembut, dan dibiarkan sekejab. Kelapa yang diparut dimasak bersama gula merah dan garam hingga menjadi inti. Bentukkan doh lembut bulat-bulat dan isi inti di dalamnya. Letakkan doh berinti di dalam bekas dan tuang santan pekat di sekelilingnya. Kemudian kukus hingga masak. 

## Pautan luar
* http://resepi.mesra.net/Detailed/1765.shtml
Pontianak Gua Musang

**Pontianak Gua Musang** merupakan sebuah filem Melayu genre seram yang diterbitkan di Singapura pada tahun 1964. Filem Pontianak Gua Musang diterbitkan dalam bentuk filem hitam putih tanpa warna.

Filem Pontianak Gua Musang diarah oleh pengarah B.N. Rao pada 1964.

## Ringkasan
Rohani dan Halimah adalah saudara sepupu yang mencintai dengan lelaki yang sama, Amran, yang akhirnya memilih untuk bersama Rohani.

Kerana sifat cemburu, Halimah merancang untuk membunuh Rohani yang sarat mengandung dan akhirnya mati setelah melahirkan seorang bayi perempuan.

Bayi itu, Chomel, membesar dengan  memiliki raut wajah yang mirip dengan ibunya. Ini menyebabkan Halimah mempercayai bahawa Chomel adalah jelmaan dari Rohani yang ingin membalas dendam.

Berdasarkan cerita dongeng dari Asia Tenggara, Pontianak adalah jelmaan hantu dari perempuan yang mati beranak. Hantu ini boleh menyerupai perempuan cantik yang memikat mangsanya sebelum bertukar menjadi mahluk seram dan membunuh mereka.

## Pelakon
* Suraya Harun sebagai Rohani / Chomel
* Malek Selamat sebagai Amran
* Ghazali Sumantri sebagai Nordin
* Umi Kalthum sebagai Halimah
* Wahid Satay sebagai Ali
* Alias Congo sebagai Tolol
* Mat Sentol sebagai Mydin
* Siput Sarawak sebagai Rafeah
* Siti Tanjung Perak sebagai Ani
* Yem Jaafar sebagai Tok Penghulu
* Dollah Sarawak sebagai Orang Tua
* Chinta Yem sebagai Nenek Tua

## Lagu
*

## Pautan luar
* *[http://www.sinemamalaysia.com.my/film/info/?id=Pontianak_Gua_Musang_416 Pontianak Gua Musang]* di Sinema Malaysia
* *[http://www.filemkita.com/filem/p/pontianak_gua_musang_01.html Pontianak Gua Musang] * di Filem Kita
Honda CBR150R

**Honda CBR150R** merupakan sebuah motosikal sport 4 lejang 150cc yang merupakan sebahagian daripada keluarga Siri Honda CBR keluaran APHonda. APHonda adalah syarikat bersekutu Honda milik Thailand, ditubuhkan pada tahun 1986. Dibina sebagai pengganti kepada motosikal Honda NSR 150 2 lejang, motosikal CBR150R di sasarkan terutamanya kepada pasaran Asia Tenggara. Ia dilancarkan untuk pasaran Malaysia pada Disember 2007 dengan dua pilihan warna iaitu merah dan biru. Sebelum ini, motosikal tersebut hanya dikeluarkan untuk pasaran Thailand dan Singapura.

Honda CBR150R ini telah pun dihentikan kemasukannya ke Malaysia pada hujung tahun 2009. Walau bagaimanapun, atas permintaan yang secara tiba-tiba meningkat, Boon Siew Honda Sdn Bhd telah memasarkan semula model yang sama dan ia masih belum lagi dihentikan pasarannya.

## Ciri-ciri
* Enjin DOHC 4 injap 150 cc sejukan air dengan aci pengimbang.
* Transmisi manual 6 kelajuan.
* Brek cakera depan dan belakang.
* Penutup slot kekunci bagi perlindungan daripada kecurian (bermula keluaran 2007).
* Penyerap hentakan belakang monoshock.
* Sistem Bekalan Udara Sekunder (SASS) yang menyuntik udara tambahan ke sistem ekzos bagi keluaran ekzos yang lebih bersih.
* Penukar bermangkin

## Papan pemuka
Motosikal ini menggunakan panel kawalan analog yang mengandungi tolok bahan api, meter laju, takometer, tolok suhu bendalir penyejuk serta lampu-lampu isyarat membelok, bim tinggi dan penanda kedudukan gear.

## Pautan luar
* Honda CBR150R oleh Boon Siew Honda 
* Kelab Honda CBR150R di Malaysia 
* Naik taraf CBR-125R kepada CBR-150R
Yatim Piatu

Filem **Yatim Piatu** merupakan sebuah filem Melayu yang diterbitkan di Singapura yang ketika itu merupakan sebahagian daripada Malaya pada tahun 1952. Filem Yatim Piatu diterbitkan dalam bentuk filem hitam putih tanpa warna.

## Pengarah
Filem Yatim Piatu diarah oleh pengarah B.S. Rajhans pada 1952.

## Ringkasan
Mengisahkan Aminah (Saadiah), seorang gadis yang periang dan nakal. Aminah seorang anak yatim piatu. Rohana (Rokiah Jaafar) telah berkenalan dengan Aminah dan berjanji untuk mendidiknya supaya menjadi seorang manusia sejati. Peluang keemasan yang ditawarkan oleh Rohana tidak digunakan sepenuhnya oleh Aminah yang tetap dengan perangai asalnya. Perangai Aminah tidak disukai oleh Rohana. Dia lebih suka menyanyi dan tidak pandai mengemas rumah. Ayah Rohana (Harun Salleh) sanggup menggajikan orang gaji untuk memudahkan kerja Rohana dan Aminah. Tetapi Aminah dan Orang gajinya suka berfoya-foya di kelab malam. Anuar (Yusof Latiff) dan Harris (Daeng Harris) mengetahui perangai Aminah di kelab malam, tetapi Aminah telah memujuk agar perkara itu tidak diberitahu kepada Rohana. 

Pada suatu hari, Aminah telah bergaduh dengan orang gajinya. Hal ini membuatkan Rohana tahu perkara sebenarnya dan punca mengapa mereka bergaduh sedangkan mereka berhubungan dengan baik selama ini. Aminah juga mempunyai masalah di sekolah. Kerja sekolahnya tidak pernah disiapkannya. Sekembalinya dari sekolah, orang gaji (Aini Jasmin) yang baru telah bekerja di rumahnya. Aminah sering berbohong kerana dia tidak mahu ke sekolah. Tetapi pembohongannya gagal lalu menyebabkan Rohana dan ayahnya kecewa terhadap Aminah. 

Akhirnya keluarga Rohana terpaksa menghantar semula Aminah ke rumah anak yatim.  Di sana, Aminah telah menyelamatkan seorang kanak-kanak perempuan daripada kemalangan motokar. Aminah diberikan pujian. Setelah kejadian itu, Aminah mulai insaf. Aminah menjadi pelajar yang baik di rumah anak yatim tersebut. Rohana dan ayahnya telah memberikan hadiah kepada Aminah lalu menjaganya semula. Akhirnya, kehidupan mereka bahagia.

## Pelakon
* Rokiah Jaafar sebagai Rohana
* Yusof Latiff sebagai Anuar
* Saadiah sebagai Aminah
* Daeng Harris sebagai Harris
* S. Shamsuddin
* Siti Tanjung Perak sebagai kawan Harris
* Sa'amah sebagai Penjaga anak yatim
* Aini Jasmin sebagai Orang gaji kedua
* Harun Salleh sebagai Ayah Rohana
* Zainon Fiji sebagai Guru sekolah
* Habibah Harun
* Adik Rahman Rahmat

## Lagu
* *Yale Yale* nyanyian asal Lena (lakonan Saadiah)
* *Seloka Gembira* nyanyian asal R. Azmi dan Lena (pelakon filem Yatim Piatu)
* *Punchak Bahagia* nyanyian asal R. Azmi dan Lena (lakonan Rokiah Jaafar dan Yusof Latiff)

## Pautan luar
* http://www.filemkita.com/filem/y/yatim_piatu_01.html
Hantu Kubor (filem)

**Hantu Kubor** merupakan sebuah filem seram Melayu yang diterbitkan di Singapura, ketika itu sebahagian daripada Persekutuan Tanah Melayu, pada tahun 1958. Filem Hantu Kubor diterbitkan dalam bentuk filem hitam putih tanpa warna. Ia diterbitkan sebagai susulan kepada filem Hantu Jerangkong.

Filem Hantu Kubor diarah oleh pengarah Chew Chen Kok pada 1958.

## Ringkasan
*Sambungan dari filem Hantu Jerangkung, Mak Hitam (Habsah Buang) hidup kembali sebagai hantu kubur dan membuat kekacauan di dalam kampung jika Musa (Aziz Jaafar) tidak menurut kemahuannya. Apabila Tok Penghulu (S. Kadarisman) dan orang-orang kampung tidak lagi berdaya untuk melawan puaka Mak Hitam, mereka meminta bantuan dari Tok Pawang (Malek Sutan Muda) yang sememangnya tahu tentang asal-usul Mak Hitam.

## Pelakon

### Pelakon utama
* Aziz Jaafar sebagai Musa
* Hashimah Yon sebagai Ramlah

### Pelakon pembantu
* Aziz Sattar sebagai Ajis
* S. Shamsuddin sebagai Sudin
* Siti Tanjung Perak sebagai Milah
* Malek Sutan Muda sebagai Tok Pawang
* S. Kadarisman sebagai Tok Penghulu
* Rosiah Chik sebagai Isteri Tok Penghulu
* Nyong Ismail sebagai Tok Leman
* Sa'amah sebagai Isteri Tok Leman
* Minah Yem sebagai Mak Andam
* H. M. Busra sebagai Buntal
* Ibrahim Pendek sebagai Ketot
* Habsah Buang sebagai Mak Hitam
* Ali Fiji sebagai Orang Darat
* Mustarjo sebagai Pak Abu
* Shariff Dol sebagai Saleh
* Omar Suwita sebagai Dol
* A. Rahim
* Kemat Hassan sebagai Madun
* M. Rafiee

### Pelakon tambahan
* Harun Omar

## Lagu
Lagak Berani nyanyian Aziz Sattar & S. Samsuddin

*

## Rujukan

## Pautan luar
*
Pelan Integriti Nasional

**Pelan Integriti Nasional** adalah satu pelan atau rancangan yang dirancangkan serta dilancarkan oleh kerajaan Malaysia dengan fokus utamanya untuk menanam dan memupuk budaya etika dan integriti di kalangan semua lapisan masyarakat Malaysia. Pelan Integriti Nasional ini telah dilancarkan pada 23 April 2004, oleh Perdana Menteri Malaysia Abdullah Ahmad Badawi, selaras dengan cabaran keempat Wawasan 2020 iaitu untuk membentuk sebuah masyarakat yang kukuh ciri-ciri moral dan etikanya, dengan para warganya mempunyai nilai keagamaan dan kerohanian yang utuh, dan ditunjangi oleh budi pekerti yang luhur. Pelan ini telah diselaraskan, dipantau dan dinilai oleh Institut Integriti Malaysia. 

Budaya etika dan integriti ini adalah amat penting dalam mana-mana organisasi kerana ia memastikan perlaksanaan apa jua program serta matlamat dicapai dengan baik serta beretika. Pelan ini membolehkan Kerajaan merancang pelbagai program secara teratur dalam usaha membudayakan etika dan integriti masyarakat. Sebelum ini telah terdapat pelbagai usaha yang dilakukan, tetapi didapati usaha-usaha ini tidak tekal dan tidak menyeluruh dan hasilnya sebilangan besar usaha-usaha ini menemui kegagalan terutamanya dalam usaha mewujudkan sinergi semua sektor. Ini mungkin disebabkan terdapat halangan-halangan seperti sikap individu, kepimpinan sesebuah organisasi, sistem penyampaian atau karenah birokrasi, serta disiplin dan budaya masyarakat itu sendiri dalam melaksanakan satu-satu program. Skop dan konsep yang dibawa oleh PIN kelihatannya lebih menyeluruh dan holistik dalam memberi panduan kepada setiap komponen masyarakat untuk membudayakan integriti.  

Pelan ini telah digantikan dengan Pelan Antirasuah Nasional pada tahun 2019.

## Pautan luar
# Ringkasan mengenai Pelan Integriti Nasional 

## Rujukan
Bumiputra (filem)

Filem **Bumiputra** merupakan sebuah filem Melayu yang diterbitkan di Malaysia pada tahun 1965. Filem Bumiputra diterbitkan dalam bentuk filem hitam putih tanpa warna.

## Sinopsis

## Barisan pelakon

### Pelakon utama
* Sophia Ibrahim sebagai Minah
* Mahmud Jun sebagai Bumiputra
* Fazliyaton sebagai Habibah

### Memperkenalkan
* Sonny Abdullah sebagai Abdul Malek

### Pelakon pembantu
* Raden Sudiro sebagai Talib
* Idris Hashim sebagai Penghulu
* Minah Hashim sebagai Mak Timah
* Noran Nordin sebagai kawan Minah

## Lagu
* Lagu Berpedati (P. Ramlee)
* Jari jariku sakit semua (Saloma)

## Pautan luar
*